
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

                                                              МОТИВИ 

към проект на Наредба за

изменение на Наредба №1 за осигуряване на обществения ред в Община Златоград, приета с Решение № Ж 147/23.03.2016 г. ( в сила от 01.04.2016г.), изменена и допълнена с Решение № Ж 379/22.12.2016 г. ( в сила от 01.01.2017 г.), изменена с Решение № Ж 774/28.06.2018г. ( в сила от 01.07.2018 г.), изменена с Решение № Ж 1045/29.08.2019г. (в сила от 01.09.2019г.)

1. Причини и мотиви за изменение на настоящата наредба:


Съгласно §29 от ПЗР  към Закона за изменение и допълнение на  Закона за защита от шума в околната среда (ДВ, бр. 52 от 2019 г.), в срок до 6 месеца от влизането в сила на този закон заявленията за работно време и за промяна на работното време по чл. 16 б, ал. 1 се подават и разглеждат по досегашния ред. 

Така, считано от януари 2020г., в съответствие с чл.16 б от Закона за защита от шума в околната среда, физическите лица, юридическите лица и едноличните търговци подават заявление пред общинската или районната администрация за работно време при откриване на обекти по чл. 16а, ал. 1, както и за промяна на работното им време, при условия и по ред, определени с наредба на съответния общински съвет.
Към настоящия момент редът и условията за това, на територията на Община Златоград,  са уредени в Наредба №1 за осигуряване на обществения ред в Община Златоград, приета с Решение № Ж 147/23.03.2016 г. ( в сила от 01.04.2016г.), изменена и допълнена с Решение № Ж 379/22.12.2016 г. ( в сила от 01.01.2017 г.), изменена с Решение № Ж 774/28.06.2018г. ( в сила от 01.07.2018 г.), изменена с Решение № Ж 1045/29.08.2019г. (в сила от 01.09.2019г.).

Посоченият подзаконов нормативен акт с местно значение поставя изискване, при упражняване на търговска дейност в обект за хранене и развлечение, физическите и юридически лица, които го стопанисват, да заявяват работното време на обекта в Общинска администрация Златоград, като към него прилагат набор от документи, включващ и протокол за замерване на шума от Регионална здравна инспекция (РЗИ) или лицензирана лаборатория (чл.24, ал.2, т.2).
Видно от установената единна правна уредба на национално ниво, към заявлението задължително се прилага становище на съответната регионална здравна инспекция относно спазване на граничните стойности на показателите за шум. 

Законодателят е разписал, на следващо място, и редът за издаване на становищата, както и необходимите документи в приложение към заявлението.
Новосъздадените правни норми в Закона за защита от шума в околната среда налагат отпадането на изискването по чл.24, ал.2, т.2 от Наредба №1 на Общински съвет Златоград.
На следващо място, на проведени срещи и разговори със собственици и стопанисващи заведения за хранене и развлечения /ЗХР/ е отправено предложение за отпадне необходимостта от прилагане на становище от РУ Златоград при ОДМВР Смолян за нивото на организирана охрана и самоохрана по Закона за частната охранителна дейност и Наредбата за специализирана закрила на децата на обществени места.
 Във връзка с горното са проведени и работни срещи с представители на РУ Златоград, като е обосновано консолидирано становище, че с оглед постигнатото ниво на сигурност на обществения ред на територията на Община Златоград, може да бъде възприето отпадането на необходимостта от предоставяне на становище от РУ Златоград при ОДМВР Смолян за нивото на организирана охрана и самоохрана по Закона за частната охранителна дейност и Наредбата за специализирана закрила на децата на обществени места, за ЗХР със заявено работно време до 23,00ч.
Чрез предложеното изменение не се  засяга опазването на обществения ред и създаването на условия за спокойствие, труд и отдих на гражданите на територията на Община Златоград, предвид това, че се запазва възможността, с оглед конкретна преценка, органите на МВР да дадат задължителни предписания на собствениците/ползвателите на заведения за хранене и развлечение за въвеждане на мерки по организация на охранително-пропускателен режим в обектите, независимо от определеното им работно време /чл. 22, ал.5 от Наредба №1/. 
Намираме, че предвид посочената фактическа възможност, предложението е целесъобразно и същевременно непротиворечащо на нормативни актове от место или национално ниво.

Предвид изложените съображения се предлага: 
1. отмяна на съществуващия текст на чл. 24, ал.2, т.2  от Наредба №1 на Общински съвет Златоград;

2. изменение на съществуващия текст на чл. 24, ал.2, т.3 от Наредба №1 на Общински съвет Златоград, като след думите „на обществени места” се премахне съществуващия пунктуационен знак точка и запетая и вместо него се постави запетая и се добавя словосъчетанието „с изключение на случаите , в които е заявен работно време до 23.00ч.”;

2. Цели, които се поставят с приемане на предлаганите изменения в наредбата:
2.1. Привеждане на местната подзаконова нормативна уредба в съответствие с националното законодателство;
2.2. Облекчаване на развитието на стопанската дейност и инициатива, чрез намаляване на административни тежести, като се запазва баланса между обществените отношения в интересите на собствениците и стопанисващите ЗХР с тези на останалите представители на местната общност /аргумент – абзац 10 от предходната точка/.
3. Очаквани резултати от приемане на измененията на наредбата:

Подобряване и облекчаване условията за развитие и предлагане на търговска дейност в сферата на туризма.
4. Финансови средства, необходими за прилагане на новата уредба:

За прилагане на Наредбата не са необходими допълнителни финансови и други средства.

5. Анализ за съответствие с правото на Европейския съюз

Законодателството на Европейския съюз не въвежда нови изисквания, които да бъдат транспонирани в Наредба № 1 за осигуряване на обществения ред в Община Златоград.
МИРОСЛАВ ЯНЧЕВ

Кмет на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

